มีเพศสัมพันธ์วันที่5ต.ค ประจำเดือนล่าสุดมาวันที่25-27ก.ย เดือนตุลาคมประจำเดือนยังไม่มา เดือนนี้ก็ยังไม่มาไม่รู้ว่าเพราะสาเหตุใด อายุ46แล้วจะเป็นวัยทองหรือป่าว มีอาการร้อนวูบวาบเหมือนกันค่ะ
สวัสดีค่ะ ประจำเดือนคือการหลุดลอกของเยื่อบุผนังมดลูกในแต่ละเดือน เป็นสัญญาณว่าไม่ได้ตั้งครรภ์ รอบเดือนปกติจะอยู่ที่ 22-35 วัน หากมาช้ากว่านี้ถือว่ามาช้าประจำเดือนมาช้ามีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่หรืออาจเป็นภาวะใกล้หมดประจำเดือนดังที่สงสัยได้ ทำให้ประจำเดือนมาช้าหรือไม่สม่ำเสมอได้เช่นกันแนะนำยืนยันการตั้งครรภ์ด้วยชุดตรวจการตั้งครรภ์ทางปัสสาวะเพื่อแยก 2 ภาวะนี้ออกจากกันค่ะ ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ แต่ประจำเดือนก็ยังไม่มา ควรไปยืนยันที่รพ.อีกครั้ง ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้า